[{"text_idx": "#000002", "text": "Bob blwyddyn, daw cyfle i wir fwynhau a gwerthfawrogi cerddoriaeth Cymraeg ac eleni, dethlir Dydd Miwsig Cymru ar ddydd Gwener y 10fed o Chwefror.\nMae hyn, felly, yn esgus i droi'r speakers fyny ac yn gyfle i floeddio ein hoff ganeuon dros y lle i gyd. Daw cyfle hefyd i ddarganfod cerddoriaeth newydd, i ddod o hyd i hoff artist newydd heb anghofio\u2019r hen artistiaid sy\u2019n ysbrydoliaeth i nifer."}, {"text_idx": "#000003", "text": "Ychydig o wythnosau yn o\u0302l, fe ddaeth darllenwyr Lysh at ei gilydd i rannu eu hoff ganeuon gyda ni er mwyn eu rhoi mewn un rhestr chwarae i ni allu rhannu a mwynhau gyda\u2019n gilydd.\nYmysg y darllenwyr mae Mared sy\u2019n ffan fawr o \u2018Curiad y Dydd\u2019 gan Bwncath a Begw sy\u2019n dweud fod y ga\u0302n \u2018Fel i Fod\u2019 gan Adwaith yn tiwn a hanner! Roedd Glain yn gweld hi\u2019n anodd dewis un ga\u0302n, felly cynigiodd \u2018Planhigion Gwyllt\u2019 gan Mellt yn ogystal a\u0302 \u2018Arian dy Rieni\u2019 gan Diffiniad.\nCliciwch isod i wrando ar restr chwarae darllenwyr Lysh yn ei chyfanrwydd a rhowch wybod i ni pa ganeuon fyddwch chi\u2019n ychwanegu i\u2019r rhestr?"}]